Di dalam muntung komodo tuha, tadapat kikira 60 buting gigi nang barigit curing sapanjang kikira 2.5 cm, nang rancak tapacul. Komodo baisi ilat nang panjang, bakalir kuning kasuklatan wan bacikang. Banyu liur komodo adalah sabuting hal nang rancak dipandirakan banyak urang marga kabanyakan urang maanggapnya baracun kaya wisa ular atawa bingkarungan baracun, bahkan dianggap kadada tatambanya, kawa gasan mancagah atawa jua mambarasihakan racun ngitu. Magun, hal ngini jadi pahualan panjang di antara bubuhan ahli binatang di dunia.